Styremøte 19.06.13

Saksliste:

Sak 1/2013. Konstituering av styret: På årsmøtet ble styremedlemmene valgt i nummerrekkefølge. Skal disse gis definerte oppgaver?

Sak 2/2013. Drift: Vi har fått mange ting på plass, men mangler autorisert regnskapsfører, revisor, medlemsregister og økonomi-/regnskapsprogram. Det kreves ett komplett årsregnskap ført av autoriserte folk for å kunne søke Staten om driftsmidler.

Sak 3/2013. Vi har fått innvilget tilskudd fra Helsedirektoratet på kr. 388 000 til informasjons- og likemannstiltak. Foreningen forplikter seg til å bruke midlene i.h.t. budsjett og tildelingsbrev, og skal rapportere på måloppnåelse.

Vedlegg:

* 1. Søknad om tilskudd
  2. Budsjett
  3. Prosedyre for internrevisjon
  4. Tildelingsbrev
  5. Resultatrapport

3.1. Gjennomgang av Resultatrapporten – hvor står vi?

3.2. Åpent møte – støttekonsert. Vi har folk i foreningen som er sentrale innen musikkmiljøet i Norge. Kan det brukes til et «Infomøte med musikkfølge»? –Budsjett? Se også sak 6.

3.3. Annen profilering, Hjemmeside: Ranveig har opprettet kontakt med RamsaltLab i Tromsø, et IT-firma med gode referanser som setter opp sider i en åpen kildekode, Drupal. Det gir fleksibilitet. Lederen vant nylig to innovasjonspriser. De kan gi oss et oppsett for 54 000 ex mva.

Vedlegg:

* + - * 1. Hjemmeside-design, foreløpig utkast
        2. Tilbud, eksempel – blærekreft.no
        3. Analyse og konsept for Blærekreftforeningen

De er lite villige til å sette inn bloggen slik jeg har foreslått. Hva mener vi om det? Og diskusjonsforum, skal vi ha det og hvordan skal det organiseres og fungere?

Sak 4/2013. Fremme sak om ulikebehandling av krefttyper for Najonalt Råd for Kvalitet og Prioritering i helsevesenet.

Vedlegg:

Forslag til sak Nasj Råd (-bare tomt søknadsskjema)

Sak 5/2013. Medlemsfordeler: Skal noen foreningstilbud, bortsett fra stemmerett ved årsmøtet, være forbeholdt betalende medlemmer?

Sak 6/2013. Medlemsverving. Vi trenger 250 betalende medlemmer innen nyttår. Skal vi arrangere en ny kampanje til høsten med rabatt på kontingenten? –Sees i sammenheng med sak 3.2

Sak 7/2013. Kvinnenettverk. Kvinner med blærekreft er i mindretall og har i tillegg noen andre utfordringer. Skal vi etablere et eget kvinnenettverk?

Sak 8/2013. Markedsavdeling. Ett av medlemmene har lang fartstid innen salg og markedsføring, Kan han forespørres om han vil ansvar for å styre markedsaktivitetene med støtte?

Sak 9/2013. Penger til drift: Grasrotandelen er en mulig inntekstkilde. Skal vi melde oss inn?

Sak 10/2013. Forskningsfinansiering: hva og hvordan ta tak i dette?

Referat styremøte 19.06.13

Tilstede: Eivind Synnes, Hans Jokstad, Odd-Sverre Jakobsen, Nils Nerdalen, Ranveig Røtterud

Sak 1/2013. **Konstituering av styret**

Lillan Vesterkjær har bedt seg fritatt fra styrevervet sitt av helsemessige årsaker. Anmodningen innvilges, og styret sender en liten blomst med takk for innsatsen for å etablere foreningen. Varamedlem Nils Nerdalen rykker inn som fast medlem av styret. Valgkomiteen oppfordres til å finne et nytt varamedlem til styret. Styret ønsker ikke formell konstituering ut over de funksjoner som allerede er besatt; leder og nestleder. Saken avsluttes.

Sak 2/2013. **Drift. Vi mangler regnskapsfører og autorisert revisor.**

Vi anslår at regnskapstjenester vil koste ca. 10 000 kr, revisor ukjent. Foreningens regnskap må revideres i år på grunn av tilskuddet fra Helsedirektoratet. Medlemsregister og økonomi-/regnskapsprogram får vente til foreningen har råd. Saken utsettes til neste styremøte.

Sak 3/2013. **TIlskudd fra Helsedirektoratet på 388 000, orientering om status for måloppnåelse**

3.1. Styret gjennomgikk den løpende resultatrapporten. Vi henger litt etter på antall blogginnlegg for juni måned grunnet vansker med å komme inn på websida, men vi håper det retter seg snart. For øvrig er vi i rute.

3.2. Det har vært foreslått at foreningen ved hjelp av dyktige folk blant medlemmene skal forsøke å arrangere et kombinert informasjonsmøte og støttekonsert.

Vedtak: Ranveig avklarer med HDIR om det går inn under tildelingskravene, og følger saken videre.

3.3. Annen profilering – hjemmeside.

Et velremonnert firma i Tromsø, Ramsaltlab, har gitt oss et pristilbud på oppsett av hjemmeside, som var vedlagt søknaden til Helsedirektoratet. De har nå fått i oppdrag å utarbeide et mer spesifikt tilbud innenfor ei ramme på 60 000. De har kommet opp med et tilbud som rommer det meste av det vi ønsker oss på 54 000 + mva, 67 500 til sammen. Vi er fremdeles i diskusjon om noen detaljer i oppsettet, først og fremst relatert til bloggen, men slutter oss i hovedsak til tilbudet. I budsjettet er det satt av 80 000 til dette, så vi har noe å gå på. Til gjengjeld vil det tilkomme utgifter til drift og vedlikehold, samt kanskje noe til webdesign.  
Vedtak: Styret er enige om å la forslaget om diskusjonsforum vente litt til behovet blir større. Saken avsluttes, det opprettes nye saker på aktuelle underpunkter.

Sak 4/2013. **Fremme sak om ulikebehandling av krefttyper for Najonalt Råd for Kvalitet og Prioritering i Helsevesenet.**

Ranveig har kontakt med ett av medlemmene i Rådet, som har anbefalt at saken om ulikebehandling basert på type kreft tas opp der. Nils Nerdalen fremmet forslag om at vi forespør andre pasientforeninger og diagnosegrupper som har samme problem, om de vil være med og fremme tilsvarende sak i en koordinert aksjon.   
Vedtak: Styret slutter seg til forslaget fra Nils og ber Ranveig ta kontakt med aktuelle foreninger og lage utkast til saksframlegg.

Sak 5/2013. **Medlemsfordeler eksklusivt for medlemmer?**

Foreningen har ca. 70 betalende medlemmer og vel 30 som deltar i nettverket men som ikke har betalt kontingenten sin. Styret ønsker i første rekke at tilbudene skal være så tilgjengelige som mulig, men åpner for at visse tilbud kan lukkes for andre enn medlemmer etter hvert. Vedtak: I første omgang sender vi en papirgiro til de aktuelle med et følgebrev hvor de på høflig vis oppfordres til å betale. Vi antar at den elektroniske giroen har gått i glemmeboken hos de fleste. Saken avsluttes.

Sak 6/2013. **Medlemsverving**

Medlemsverving har høyeste prioritet i foreningen, fordi vi trenger 250 medlemmer før vi kan søe driftstilskudd fra Staten (BufDir).   
Vedtak: Det kjøres en medlemsvervekampanje til høsten, gjerne i sammenheng med støttekonserten, hvor medlemsavgiften for resten av 2013 settes ned til kr. 100.

Sak 7/2013. **Kvinnenettverk**

Kvinnene er i mindretall i diagnosegruppa. I tillegg har de noen egne utfordringer. Eksempelvis har noen fått beskjed om at fleksibelt cystoskop blir forbeholdt menn fordi det er dyrere, og cystoskopi er mindre smertefullt med stivt skop hos kvinner enn hos menn. De er også mer utsatt for feildiagnostisering hvilket kan være hovedårsaken til at kvinnene har lavere overlevelse enn mennene.   
Vedtak: Styret forespør Wenche Skjæggestad om hun kan forsøke å etablere et slikt nettverk.

Sak. 8/2013. **Markedsavdeling**

Styret ønsker å styrke og forbedre innsatsen mht. informasjon til allmennhet eller gitte samfunnsgrupper, samtidig som Ranveig kan ha nytte av litt avlastning.   
Vedtak: Styret spør Roar Warloff om han kan ta overordnet ansvar for markedsaktivitetene, med den støtte han finner nødvendig.

Sak 9/2013. **Grasrotandelen**

Det er kommet forslag om å tilslutte seg Grasrotandelen. Betingelser og forhold er ikke utredet.

Vedtak: Styret gir Odd-Sverre Jakobsen i oppdrag å finne ut om deltakelse i denne ordningen kan være aktuelt for oss. Frist: 3. juli.

Sak 10/2013. **Forskningfinansiering**

Å generere forskningsfinanisering til blærekreftområdet er ett av foreningens fremste mål. VEdtak: Saken er såpass omfattende at behandling utsettes til neste møte.

Maura 20.06 2013,

Ranveig Røtterud

referent.